૧૮૭૦ના દાયકાના અંતમાં ફ્રાન્સના લુઈ પૌલ કૈલેટેટે ઓક્સિજનનું – ૧૮૩ અંશ સેલ્સિયસ તાપમાને અને નાઇટ્રોજનનું – ૧૯૬ અંશ સેલ્સિયસે પ્રવાહીકરણ કર્યું. (વાયુને ઠંડો પાડતાં પ્રવાહીમાં રૃપાંતર પામે છે) તે વખતે કોઇને ખ્યાલ પણ નહીં હોય આ પ્રવાહીકરણ ૨૦મી સદીમાં કેટલું ઉપયોગી થશે. ૧૮૯૮માં સ્કોટસમેન જેમ્સ દીવરે – ૨૫૦ અંશ સેલ્સિયસ તાપમાને હાઇડ્રોજનનું પ્રવાહીકરણ કર્યું. આરંભમાં આપણે રોકેટના ક્રાયોજેનિક એન્જીનનો ઉલ્લેખ કર્યો. તેમાં પ્રવાહી હાઇડ્રોજન અને પ્રવાહી ઓક્સિજનનો ઉપયોગ થાય છે. હાઇડ્રોજનના પ્રવાહીકરણ પછી હીલિયમ બાકી રહે છે.